Straatverkoper sterf toe hy voor vragmotor belandArgieffoto: Kent Williamson ŉ Straatverkoper (35) is op Cedarweg in Broadacres net buite Fourways omgery. Nick Dollman, woordvoerder van Netcare 911, het gesê die voorval het Donderdagmiddag omstreeks 16:30 plaasgevind. “Dit blyk dat die man besig was om goedere te verkoop toe hy deur ŉ motor getref is en toe voor ŉ aankomende vragmotor beland het,” het Dollman gesê. Volgens Dollman het hy baie ernstige beserings opgedoen en was daar niks wat die paramedici vir hom kon doen nie. Hy is op die toneel dood verklaar. Die voorval word deur die polisie ondersoek.